medieval-data/medieval-latin-ner-HOME-Alcar huggingface dataset:
| DE QUADAM PARTE DECIME APUD NANTOLIUM | Symon Peslupi canonicus et officialis Remensis , uniuersis presentes litteras inspecturis salutem in Domino . Nouerit uniuersitas uestra quod Milo , miles , dominus de Germania 4 in nostra presentia constituti recognoueruntT se pignori obligasse Radulpho de Iardo clerico , medietatem tertie partis decime quam tertiam partem apud Nantholium habere dicebantur tam grossam quam minutam , pro C libris remensis monete , de quibus dictoram U dicto clerico Galtero scilicet recognouerunt sibi fuisse satisfactum , de qua medietate tertie partis dicte decime idem Milo in manu nostra et . . uxor eius in manu supradicti G . u tanquam de pignore se deuestierunt et nos de speciali mandato domini Remensis , ipsum Radulphum inuestiuimus de eadem , promittentibus tam dicte W M . coram nobis quam uxore eius coram sepedicto clerico G . u , fide interposita quod in predicta medietate tertie partis predicte decime durante inpignoratione nichil reclamabunt sed aduersus omnes iuri parere uolentes legittimam portabunt exinde garandiam , Radulpho memorato hanc autem inpignorationem coram iamdicto G .u clerico , Willelmus miles , dictorum M . x et . . uxoris eius filius , laudauit et approbauit . Sciendum etiam quod tam idem Willelmus quam Milo de Mutereio , Iohannes filius eius et Petrus de Chaumisyaco , milites , de non reclamando et de garandia ferenda durante impignoratione in presentia eiusdem G .u clerici plegii sunt constituti nec pretermittendum quod supradicti Milo de Germania . . uxor eius uel heredes eorumdem dictam medietatem tertie partis decime sepedicte quocienscumque uoluerunt redimere poterunt ante messem . Actum anno Domini M ° CC ° uicesimo IX ° , mense octobri .
| ITEM DE DECIMA DE SOUAIN | Magister Iohannes de Blesis , canonicus et officialis Remensis , uniuersis presentes litteras uisuris in Domino salutem . Nouerit uniuersitas uestra quod Eremburgis mater Renaudi de Souuaing et Petri fratrum militum et Mathildis uxor dicti Renaudi , uenditionem factam ab ipsis fratribus conuentui Sancti Nichasii Remensis super decima et omni iure quod dicebant se habere dicti milites in decima de Souuaing prout in litteris domini Remensis super confectis continetur coram clerico fideli curie Remensis ad hoc specialiter destinato spontanee et non coacte laudauerunt et approbauerunt , fide interposita corporali firmiter promittentes quod in dicta decima per se uel per alium , ratione dotis uel aliqua alia ratione , nichil de cetero reclamabunt uel facient reclamari . Actum anno Domni M ° CC ° XXX ° UI ° , mense aprili .
| ITEM DE DECIMA DE BOCONUILLA | Magister Michael de Sancto Dyonisio , canonicus et officialis Remensis , uniuersis presentes litteras inspecturis in Domino salutem . Noueritis quod abbatissa et conuentus de Claro Marisco 5 iuxta Remis , coram clerico fideli curie Remensis ad hoc specialiter misso constitute cesserunt ecclesie Beati Nichasii Remensis omne ius et omnem actionem que sibi competebant uel competere poterant contra dominum Balduinum , militem , dominum de Autreio , dominum Renaldum , militem et magistrum Balduinum canonicum Cathalaunensem , liberos dicti B . Y militis quantum ad tertiam partem decime tam grosse quam minute de Boconuilla iuxta Sarnacum in Dormoys quam dicte abbatissa et conuentus emerant a dicto B . Y , milite et quam dictam terciam partem decime predicte dicta ecclesia Sancti Nichasii euicit ratione patronatus a dictis abbatissa et conuentu pro eodem precio pro quo emerant eandem dicte abbatissa et conuentus prout in litteris curie Remensis super hoc confectis uidimus plenius contineri . In cuius rei testimonium , presentes litteras sigillo sedis metropolitane Remensis uacantis fecimus roborari . Actum anno Domini M ° CC ° quadragesimo IIII mense iulio .
| APPROBATIO XI MODIORUM UINI APUD IUMIGNI | Magister I .A de Blesis et G . B de Menesio , canonici et officiales Remenses uniuersis presentes litteras inspecturis , in Domino salutem . Nouerint uniuersi quod dominus Odardus de Solio , miles , dominus de Iumigni ' et domina Yolendis eius uxor , coram Guillermo de Caluomonte clerico fideli curie Remensis ad hoc specialiter misso constituti laudauerunt et approbauerunt , intuitu pietatis , legatum quod domnus Eurardus de Uendresse presbyter dicitur fecisse ecclesie Beati Nichasii Remensis de undecim modiis uinagii uini ad mensuram et modium de Iumigni , singulis annis in perpetuum percipiendis a dicta ecclesia super quibusdam uineis dicti presbyteri sitis , ut dicitur , in territorio et dominio predicte uille de Iumigni , fide prestita promittentes quod contra predicta , ratione dominii seu aliqua alia ratione , per se uel per alium non uenient in futurum , nec uenire de cetero procurabunt . In cuius rei testimonium , presentes litteras sigilli curie Remensis munimine fecimus roborari . Datum anno Domini M ° CC ° XLUII ° , mense nouembri .
| DE DECIMA DE BUIGNARDIUILLA ET DE WICHERI | Magister Michael de Sancto Dyonisio , canonicus et officialis Remensis , omnibus presentes litteras inspecturis in Domino salutem . Nouerint uniuersi quod Guiotus filius domini Garneri de Chaleranges , militis , coram magistro Martino curie Remensis sigillifero ad hoc specialiter deputato constitutus laudauit et approbauit uenditionem factam ecclesie Sancti Nichasii Remensis a domino Garnero patre suo predicto , super quarta parte decimarum tam grossarum quam minutarum quam idem Garnerus pater ipsius Guioti habebat ut dicebat in uillis de Buignardiuilla 3 , de Condeto et de Wicheri 4 iuxta Autreium et quicquid iuris habebat uel habere poterat in eisdem sicut in litteris curie Remensis super hoc confectis plenius continetur , promittens idem Guiotus , fide prestita corporali quod contra dictam uenditionem factam a dicto Garnero patre predicti Guioti , ut dictum est , per se uel per alium non ueniet in futurum , nec in dicta quarta parte dictarum decimarum aliquid de cetero reclamabit uel faciet reclamari sed premissa firmiter ac inuiolabiliter obseruabit et super premissis aduersus omnes iuri parere uolentes legittimam portabit garandiam ecclesie memorate et quantum ad premissa se posuit iuridictioni curie Remensis . In cuius rei testimonium , presentes litteras sigillo sedis metropolitane Remensis uacantis fecimus roborari . Datum anno Domini M ° CC ° quadragesimo 1111 ° , mense aprili , in crastino dominice qua cantatur Quasimodo .
| DE ALTARE DE OMNEIIS ' | Ego Alluisus , diuina miseratione Atrebatensis ecclesie episcopus , licet indignus , omnibus Sancte Matris Ecclesie filiis in perpetuum . Quia iuxta apostolorum beneficiente et communionis reminisci debemus ecclesie Beati Nichasii quam ab antiquo dileximus , et in uigore religionis eam florere cognouimus , altare de Omneiis ' cum omnibus ad eum pertinentibus ad sustentationem fratrum Fiuie Deo seruientium contulimus ; et presentis decreti pagina eidem ecclesie confirmamus , saluo tamen iure Attrebatis episcopi et archidiaconi eiusdem loci et ministrorum suorum . Ut autem scriptum istud ratum et inconuulsum in posterum permaneat , sigilli nostri impressione et probabilium testium corroboratione muniri fecimus . Si qua uero ecclesiastica secularis ue persona ausu temerario huic nostre donationi contraire uoluerit , anathematis uinculo feriatur et a communione Dominici Corporis alienus existat . S . Luce , Attrebatensis archidiaconi ; S . Hogonis Ostrenannesis archidiaconi ; S . Galteri abbatis Sancti Uedasti ; S . Gozumi 3 abbatis Aquiscingensis ; S . Odonis Martiannensis ; S . Odonis abbatis Sancti Remigii ; S . Ursionis abbatis Sancti Dyonisii ; S . Hugonis 4 abbatis de Monte Sancti Eligii ; S . Geruasii abbatis Sancti Nicholai de Aruasia ; S . Nicholai decani ; S . Petri prepositi ; S . Thome cantor . Actum anno Incarnationis dominice millesimo C ° XL ° III ° , indictione IIIIa A ; episcopatus domni Aluisi annoXIIr . Ego Aluisus Attrebatensis episcopus ecclesie relegi et subscripsi et propria manu confirmaui .
| ITEM DE PREDICTIS DECIMIS | Magister Radulphus de Carnoto et Michael de Sancto Dyonisio , canonici et officiales Remenses , uniuersis presentes litteras inspecturis salutem in Domino . Noueritis quod dominus Garnerus de Chalerenges , miles , in nostra presentia constitutus recognouit se uendidisse ecclesie Sancti Nichasii Remensis quartam partem decimarum tam grossarum quam minutarum quas habebat , ut dicebat , in uillis de Buignardiuilla , de Condeto et de Uicheri iuxta Autreium et quicquid iuris habebat uel habere poterat in eisdem decimis et hoc precio ducentarum et quinquaginta librarum parisiensium , de quibus recognouit creantum suum habuisse ab ecclesia supradicta in pecunia numerata , promittens fide data quod in dictis decimis tam grossis quam minutis , ratione hereditatis siue alia aliqua ratione , per se uel per alium , nichil de cetero reclamabit uel faciet reclamari C sed aduersus omnes iuri parere uolentes exinde legittimam portabit garandiam ecclesie memorate . Hanc autem uenditionem Hodierna domina de Gerondella , Galiena domina de Semone filieisD ipsius Garneri , militis , coram clerico fideli curie Remensis ad hoc specialiter misso laudauerunt et approbauerunt spontanea uoluntate non coacte , fide data firmiter promittentes quod in predictis decimis tam grossis quam minutis , ratione hereditatis seu dotis uel aliqua alia ratione , per se uel per alios nichil de cetero reclamabunt uel facient reclamari , nec contra dictam uenditionem uenient in futurum ; promittens idem Garnerus sub eadem fidei religione quam dictam uenditionem a Guioto , Erardo , Iohanne , Margareta et Alisonna liberis suis cum ipsi ad legittimam etatem peruenerint laudari faciet et quitari . De quibus decimis tam grossis quam minutis in manu nostra se deuestiuit dictus G . E et nos fratem Nicholaum dicte ecclesie monachum pro dicta ecclesia Sancti Nichasii de speciali mandato capituli Remensis inuestiuimus de eisdem ; quas uenditiones et quittationes laudauit et quitauit dominus Balduinus de Autreio , miles , dominus feodi ut dicebat promittens quod contra omnes iuri parere uolentes tanquam de feodo suo proprio legittimam portabit garandiam super rebus uenditis supradictis ecclesie memorate quas quidem decimas in alodium tenebat , ut dicebat , et ad omnia supradicta tenenda , facienda et firmiter obseruanda obligauit dictus Garnerus specialiter et expresse et uoluit obligatos esse Guiotum , Erardum et Iohannem , predictos filios suos et heredes . In cuius rei testimonium , presentes litteras sigillo sedis metropolitane Remensis uacantis fecimus roborari . Actum anno Domini M ° CC ° quadragesimo IIF , mense iulio .
| ITEM DE DECIMIS PREDICTIS | Ego Balduinus , dominus de Autreio , notum facio omnibus tam presentibus quam futuris quod ego laudaui et approbaui uenditionem quam fecit dominus Warnerus de Chalerenges , miles , ecclesie Sancti Nichasii Remensis de decimis tam grossis quam minutis quas habebat idem Warnerus et a me in feodo tenebat in uillis de Buignardiuilla , de Condeto et de Oucheri iuxta Autreium et eas penitus quittaui ecclesie memorate quas quidem decimas detinebam in alodium , promittens bona fide quod in dictis decimis , per me uel per alium ratione feodi uel aliqua alia ratione , nichil de cetero reclamabo uel faciam reclamari ; sed contra omnes iuri parere uolentes legittimam exinde tanquam de feodo meo proprio portabo garandiam ecclesie memorate . In cuius rei testimonium etiam munimem F presentes litteras sigillo meo dicte ecclesie tradidi roboratas . Datum Remis in ecclesia Beate Marie , anno Domini M ° CC ° XL ° III ° feria IIIa ante diuisionem Apostolorum , mense iulio .
| DE DOMINO DE AUTREIO PRO QUADAM DECIMA | Magister Mychael de Sancto Dyonisio canonicus et officialis Remensis , uniuersis presentes litteras inspecturis , in Domino salutem . Noueritis quod dominus Balduinus , miles dominus de Autreio , coram clerico fideli curie Remensis ad hoc specialiter misso constitutus , recognouit se uendidisse ecclesie de Claro Marisco iuxta Remis terciam partem cuiusdam decime tam grosse quam minute quam habebat , ut dicebat , apud Boconuillam iuxta Sarnacum en Dormoys , que fuit Orrici de Castro de super Cheheri , armigeri et quicquid iuris habebat uel habere poterat in dicta tercia parte decime supradicte tam grosse quam minute ; et hoc precio duodecies uiginti librarum parisiensium de quibus recognouit creantum suum habuisse a dicta ecclesia in pecunia numerata , fide interposita in manu dicti clerici firmiter promittens quod in predicta uenditione , per se uel per alium nichil de cetero reclamabit uel facere reclamari , sed aduersus omnes iuri parere uolentes , legittimam exinde portabit garandiam ecclesie memorate ; et de legittima ferenda garandia de uenditione supradicta se plegios constituerunt pro dicto Balduino erga dictam ecclesiam dominus Renaldus , miles et magister Balduinus canonicus Cathalaunensis liberi dicti domini Balduini ; hanc autem uenditionem laudauerunt et approbauerunt dicti dominus Renaldus , miles et magister Balduinus clericus et domina Agnes uxor dicti Renaldi , spontanea et non coacta et de non contraueniendo , per se uel per alium , ratione dotis siue hereditatis , uel alia quacumque ratione , in manu predicti clerici fidem prestiterunt corporalem , sed aduersus omnes iuri parere uolentes legittimam exinde portabunt garandiam R .G et B . H fratres prenominati , renuntiauerunt etiam omnes supradicti quantum ad omnia supradicta omni iuris auxilio tam canonici quam ciuilis et omni exceptioni ac rei que sibi possent nunc competere contra dictam ecclesiam ad elidendam uenditionem supradictam ; nec pretermittendum est quod dictus dominus Balduinus , dominus de Autreio , se de dicta tertia parte decime tanquam de uenditione in manu sepedicti clerici deuestiuit , qui clericus , ad instanciam dicti domini B . ' militis , fratrem Poncardum conuersum et procuratorem dicte ecclesie nomine eiusdem ecclesie tanquam de emptione inuestiuit de dicta tertia parte decime supradicte , hiis omnibus fuerunt presentes cum sepedicto clerico Iacquetus de Marolio ciuis Remensis , Stephanus de Donchereio clericus , Rafichardus et Droardus de Uilla Dominica ciuis Remensis ; hec autem omnia ad maiorem securitatem retulit nobis uiua uoce clericus prenotatus . In quorum omnium testimonium , presentes litteras sigillo sedis metropolitane Remensis uacantis fecimus roborari . Actum anno Domini millesimo CC ° XLIIII ° , mense iulio .
| De décima de Pargni et Rescon . | Magister Iohannes de Blesis canonicus et Gerardus de Menesio officiales Remenses uniuersis presentes litteras uisuris , salutem in Domino . Nouerint uniuersi quod in presentia Renaldi de Remis clerici fidelis curie Remensis ad hoc specialiter missi constituti Richardus maior de Registeste filius quondam Espineti et Maria eius uxor recognouerunt se uendidisse et uendiderunt uiris religiosis 6 . . Q abbati et conuentui Sancti Nichasii Remensis omnem portionem quam habebant et percipiebant , ut dicebant , in decima de Pargni et de Rescon et quicquid iuris habebant in eadem et hoc precio centum et decem librarum parisiensium de quibus recognouerunt creantum suum habuisse in pecunia numerata , promittentes fide prestita corporali quod in dictis rebus uenditis per se uel per alios ratione dotis seu alia quacumque ratione nichil de cetero reclamabunt uel facient reclamari ; sed aduersus omnes iuri parere uolentes dictis abbati et conuentui de dictis rebus uenditis legitimam R portabunt garendiam S et pro dicta legitima R portabunt garendia s , ut dictum est , ferenda posuerunt in contrauadium erga predictos . . Q abbatem et conuentum quandam petiam terre quam habent , ut dicunt , in territorio de Registete , loco qui dicitur ad Crucem sancti Leonardi , recognoscentes dicti uenditores quod predicta uendita et contrauadium erga neminem erant obligata . Hanc autem uenditionem laudauit et approbauit coram eodem clerico Wilanus de Alneto , armiger , dominus de Rescon tanquam dominus feudi a quo predicta decima ut dicitur in feudum tenebatur fidem prestans corporalem de non contraueniendo ulla aliqua ratione ; Albericus uero de Pargni clericus quittauit quicquid iuris habebat et habere poterat in eadem decimam coram clerico memorato ; promiserunt insuper dicti uenditores quod quamcito liberi eorumdem ad legittimam R peruenerint etatem laudari facient et approbari ab ipsis uenditionem supradictam , assignantes dictos abbatem et conuentum ad omnia bona sua mobi lia et immobilia pro dicta garendia S ferenda si dictum contrauadium non sufficeret et dictam uenditionem laudauerunt et approbauerunt Heimmardus et Ponceronna liberi dictorum uenditorum , renuntiantes omnes et singuli exceptioni non numerate non solute atque non tradite sibi pecunie omni dolo et fraudi defensioni et rei omni iuris auxilio canonici et ciuilis omnibus iuribus auxiliis consiliis exceptionibus rationibus et defensionibus que sibi in hoc facto possent prodesse et dictis abbati et conuentui nocere ad elidenda premissa se quantum ad hoc iuridictioni curie Remensis supponentes . In quorum testimonium et munimen presentibus litteris sigillum curie Remensis duximus apponendum . Actum anno Domini millesimo ducentesimo quadragesimo septimo , mense maio . T
| DE HERBAGIO DE SANCTO HYLARIO | Magister Bonardus , officialis domni Hugonis Burgundionis Remensis archidiaconi , omnibus presentes litteras inspecturis salutem in Domino . Nouerit uniuersitas uestra quod Maria relicta Iohannis de Sancto Hylario iuxta Bethiniuillam in mea presentia constituta recognouit se uendidisse ecclesie Sancti Nichasii Remensis ad anniuersaria conuentus , totum redditum quem habebat apud Sanctum Hylarium iuxta Bethiniuillam de herbagio eiusdem uille , fide interposita firmiter promittens quod in redditu illo , per se uel per alium nichil de cetero reclamabit sed aduersus omnes iuri parere uolentes legittimam exinde portabit garandiam ecclesie supradicte ; hanc autem uenditionem coram me laudauit Haymardus presbyter filius eiusdem Marie et fidem dedit de non reclamando necnon de ferenda garandia , plegius est constitutus . Actum anno Domini M ° CC ° XXI ° , mense martio .
| APPROBATIO DECIME DE UILLARI IUXTA RADULPHICURTEM | Uniuersis presentes litteras inspecturis dominus Gilo de Sueil , miles , salutem . Nouerint uniuersitas uestra quod nos uenditionem quam fecit Poncardus filius Herberti Lescherbote de Radulphi Curte , ecclesie Sancti Nichasii de decima quam habebat apud Uilare iuxta Radulphicurtem que erat de feodo nostro gratam habemus et ratam et ad maiorem securitatem , feodum illud quod in dicta decima habebamus quitamus penitus ecclesie supradicte , promittentes bona fide quod contra istam uenditionem nec per nos nec per alium unquam de cetero ueniemus . In cuius rei testimonium , presentes litteras sigilli nostri munimine fecimus communiri . Actum anno Domini M ° CC ° XXUIH ° , mense septembri .
| DE DECIMA QUAM DOMINUS DE ALTREIO UENDIDIT | Ego Henricus , comes Grandis Prati uniuersis presentes litteras inspecturis , notum facio quod ego pro dilecto ac fideli meo Balduino , domino Altreii constituto me plegium erga abbatissam et conuentum de Claromarisco iuxta Remis , de ferenda legittima garandia aduersus omnes iuri parere uolentes super decima quam dictus Balduinus eisdem uendidit et si dictus Balduinus in hoc deficeret , ego facerem erga abbatissam et conuentum predictum tanquam bonus plegius infra XLa dies postquam submonitus fuero ab eisdem . In cuius rei testimonium , presentes litteras sigilli mei munimine roboraui . Actum anno Domini M ° CC ° XLIIII ° , mense iulio .
| DE DECIMA DE UILLARI IUXTA RADULPHI CURTEM | Magister Bonus , officialis domni Hugonis Remensis archidiaconi , omnibus presentes litteras inspecturis , salutem in Domino . Nouerint uniuersitas uestra quod Poncardus de Radulficurte et Theobaldus filius eius in curia domini mei in mea presentia constituti totam decimam quam habebant apud Uillare iuxta Radulficurtem quam etiam ecclesia Sancti Nichasii pignori obligatam sicut ab eisdem didici redemerat , eidem ecclesie in elemosinam contulerunt , fidem interponentes corporalem quod in decima illa nichil de cetero , per se uel per alios reclamabunt et quod exinde ipsi ecclesie legittimam portabunt garandiam . Actum anno Domini M ° CC ° XUII ° , mense martio .
| ITEM DE DECIMA DE UILLARI | W . Tudinensis , canonicus officialis domni H .u de Sarquex Remensis archidiaconi , omnibus presentes litteras inspecturis , in Domino salutem . Nouerint uniuersi quod Herbelotus Blesus de Raucurte coram me Oda uxor eius spontanea et non coacta , Robinus et Rauletus Paillars liberi eorum coram . . clerico fideli curie domini mei ad hoc specialiter destinato , recognouerunt se uendidisse conuentui ecclesie Sancti Nichasii Remensis tertiam partem minute decime quam habebant , sicut dicebant , apud Uillare de super Raucourt et quicquid iuris habebant uel habere poterant in eadem decima et hoc precio UI librarum remensium de quibus dicti uenditores recognouerunt creantum suum habuisse a dicto conuentu in pecunia numerata , fide interposita firmiter promittens u quod contra uenditionem istam , per se uel per alios ratione dotis uel aliqua alia ratione non uenient in futurum reclamando ; sed aduersus omnes iuri parere uolentes ferenda et firmiter obseruanda , dictus Herbelotus in curia domini mei dedit in contrauadium eidem conuentui omnes census quos habebat et habere poterat apud Raucurtem tam super domos , iardinos et alias res quecumque essent ibidem . Hanc autem uenditionem laudauit et approbauit , fide data de non contraueniendo Henricus filius dictorum H . W et eius uxoris ; promiserunt insuper dicti Herbelotus et Oda eius uxor quod uenditionem istam a Renaudo et Felicia liberis eorum cum ad legittimam etatem peruenerint , facient laudari et approbari . Actum anno Domini M ° CC ° XL ° II ° , mense februario .
Alexander seruus seruorum Dei dilectis Sancti Medardi Suessionensis et Sancti Uedasti Attrabatensis abbatibus ordinis Sancti Benedicti , salutem et apostolicam benedictionem . Ne in exhibendis immoderatis procurationibus onerentur ecclesie ac in ipsis extorquendis prelati easdem uisitantes ecclesias querendo inhoneste que sua sunt non que Dei animarum dispendium patiantur felicis recordationis Innocentius pape predecessor noster statuti sui decreto ex iniuncta sibi officii sollicitudine curauit salubriter prouidere deliberatione prouida inter alia statuens quod salua in recipiendis procurationibus moderatione concilii generalis , nec archiepiscopus nec episcopus aliquis summam quatuor marcharum transcedat C in unius procurationis sumptibus exigendis ; nos igitur ipsius predecessoris uestigiis inherendo ne dilectos filios uniuersos abbates ordinis Sancti Benedicti Remensis prouincie prioratus et ecclesias aut domos eorum contra huiusmodi constitutionis ipsius tenorem aut mentem grauari contingat paterna uolentes sollicitudine prouidere summas si quas uenerabilis frater noster , Remensis archiepiscopus seu episcopi in quorum ciuitatibus uel dyocesibus prioratus , domus aut ecclesie eorum abbatum consistunt ultra summam predictam aliquid contra summam statuti predicti tenorem procurationis nomine exigendo per se uel per alium in eosdem abbates seu ipsorum aliquem id soluere recusantes duxerint promulgandas auctoritate apostolica decernimus non tenere et nullius existere firmitatis ; districtius insuper inhibemus sic a singulis pauperibus ecclesiis et locis earum pretextu statuti predicti ex quo uolumus non grauaminis insoliti sed utilis lauaminis prouenire materiam preter solitum summa requiratur huiusmodi sed contribuant ecclesie ac loca eadem cum aliis in huiusmodi procurationibus exhibendis sicut eorum suadet tenuitas et hactenus est seruatum ; ideoque discretioni uestre per apostolica scripta mandamus quatinus eosdem abbates uel ipsorum aliquem contra huiusmodi constitutionis et inhibitionis nostre tenorem non promittentes ab aliquibus molestari molestatores huiusmodi per censuram ecclesiasticam appellatione preposita compescendo huius summas si quas contigerit promulgari denuncietis irritas et inanes nonobstante si aliquibus de partibus illis quod excommunicari , suspendi et interdici aut extra catholica conueniri non ualeant a sede apostolica sit indultum et constitutione de duabus dietis edita in concilio generale dummodo ultra tertiam uel quartam aliquis extra suam dyocesem auctoritate presentium adiudicium non trahatur . Datum Neapoli , UI idus februarii , pontificatus nostri anno primo .
| DE UNO SEXTARIO SILIGINIS IN FURNO DE SELES | Magister Adam de Maffleto , officialis magistri Henrici Remensis ecclesie archidiaconi , omnibus presentes litteras inspecturis in Domino salutem . Nouerint uniuersi quod dominus Loudemardus , miles , quondam filius domini Gerelini militis de Souang , recognouit se uendidisse ecclesie Beati Nichasii Remensis unum sextarium siliginis ad mensuram remensem quem habebat , ut di cebat , in furno de Seles possidendum in perpetuum et in eodem furno a dicta ecclesia percipiendum ; et tertiam partem unius porci ualentis ualentisA UII solidos qui debentur annuatim dicto militi a furnario dicti furni similiter in perpetuum a dicta ecclesia possidendam ; et hoc precio UIII ° librarum pruueniensium de quibus recognouit sibi satisfactum fuisse a dicta ecclesia in pecunia numerata ; laudauit etiam et approbauit dictus miles elemosinam quam fecit dicte ecclesie dominus Gerelmus pater eius prout in litteris , bone memorie , domni Hugonis Burgundie Remensis archidiaconi plenius continetur . Hanc autem uenditionem et elemosinam prout in predictis litteris dicitur contineri , laudauerunt et approbauerunt domina Rosa relicta domini Gerelmi , dominus Thomas , dominus Leudemardus milites , Wanterus clericus et Fouquardus liberi dictorum Rose et Gerelmi et fidem dederunt de non contraueniendo , promittens dictus dominus Leudemardus quod eidem ecclesie de rebus uenditis superius contentis aduersus omnes iuri parere uolentes legittimam portabit garandiam et tam uenditionem supradictam quam elemosinam a patre suo factam a domino feodi faciet laudari et approbari . Actum anno Domini M ° CC ° XXX ° IX ° , mense iuni .
| DE DECIMA DE SOUAIN | Henricus , Dei gratia Remensis archiepiscopus , uniuersis presentes litteras inspecturis , salutem in Domino . Nouerit uniuersitas uestra quod Renaldus de Souain et Petrus fratres , milites , in presentia nostra constituti recognouerunt se uendidisse conuentui Sancti Nichasii Remensis quicquid iuris habebant uel habere poterant in decima de Souain pro tredecies XX libris parisiensibus quam decimam dicebant in alodio se tenere de qua pecunia recognouerunt a dicto conuentu sibi esse plenius satisfactum , promittentes fide interposita quod de cetero contra uenditionem non uenient supradictam , sed aduersus omnes iuri parere uolentes de eadem tanquam de allodio uendita legittimam portabunt garandiam conuentui supradicto ; insuper promittentes quod dictam uenditionem facient laudari a Mathilde uxore dicti R . B et Eremburge matre ipsorum militum et fidem dari ab eisdem quod ratione dotis uel aliqua alia ratione in dicta decima nichil per se uel per alium de cetero reclamabunt uel facient reclamari ; de hac decima in manu nostra dicti milites se deuestierunt et nos fratrem Nicholaum monachum Sancti Nichasii Remensis , loco dicti conuentus , inuestiuimus de eadem . Promisit etiam dictus Renaldus sub dicta fidei ratione quod dictam uenditionem faciet laudari a liberis suis cum ad legittimam peruenerint etatem . In cuius rei testimonium , presentes litteras sigilli nostri munimine fecimus roborari . Actum anno Domini M ° CC ° XXXU ° , mense martio .
| De quadam uinea in territorio de Busolio in loco qui dicitur a la Boue . | Guido de Auergniaco officialis magistri Yuonis Remensis ecclesie archidiaconi , omnibus presentes litteras inspecturis , salutem in Domino . Nouerint uniuersi quod Oudetus li Summiers de Busolio in curia domini mei coram me in iure constitutus , recognouit quod cum uinea quam possidet idem Oudetus qua sita est in territorio de Busolio , ut dicitur , inter uineam Cousteleti filii Crespini ex una parte et terram Martini Oullet ex altera in loco qui dicitur a la Boue que continet tres quarteros uinee , sicut dicit , teneretur domno Aynnaudo de Maceriis quondam canonico de Auenaio in uno sextario frumenti annui redditus in perpetuum singulis annis in festo beati Martini hyemalis persoluendo et idem Aynaudus , canonicus ecclesie Sancti Nichasii Remensis in elemosinam dictum sextarium frumenti legauerit prout idem Oudetus coram me recognouit idem Oudetus coram me in iure constitutus promisit , fide data quod dictum sextarium frumenti singulis annis in perpetuum in festo beati Martini hyemalis ratione uinee persoluet ecclesie supradicte . Recognouit etiam idem Oudetus quod quicumque predictam uineam possidebit tenebitur in dicto sextario frumenti annui redditus in perpetuum ecclesie memorate . Promisit etiam idem Oudetus , fide data quod predicta ab uxore sua et ab heredibus suis cum ad etatem peruenerint faciet laudari et approbari . In cuius rei testimonium , presentes litteras sigillo curie domini mei feci roborari . Datum anno Domini M ° CC ° tricesimo quarto c , mense februario .
| DE NOUA PARTE DECIME APUD SANCTUM STEPHANUM | A . D Dei gratia Remensis archiepiscopus , omnibus ad quos littere iste peruenerint in Domino salutem . Nouerint uniuersi quod Renaldus clericus de Uallibus et Iacobus frater eius in presentia nostra constituti , recognouerunt se uendidisse Roberto , presbytero de Polecort , nonam partem decimarum omnium quas habebant apud Sanctum Stephanum E precio quinquaginta librarum remensis monete , fide interposita promittentes quod decimas illas nunquam de cetero per se uel per alios reclamabunt nec facient reclamari ita quod decime ille numquam de cetero ad personam laicam reuertentur ; sed aduersus omnes qui iuri parere uoluerint dicto presbytero super predictis decimis legittimam portabunt garandiam ; hanc autem uenditionem laudauit dominus Herbertus de Turno qui dominus erat feodi memorati et plegium exinde se ipsum constituit de garandia ferenda erga presbyterum sepedictum . In cuius rei testimonium , litteras istas sigillo nostro fecimus roborari . Actum anno Domini M ° CC ° XU ° , mense aprili .
| DE XX SOLIDIS SUPER DUAS DOMOS IN NOUO UICO | . ' Magister Bonus officialis domni Hugonis Remensis archidiaconi omnibus presentes litteras inspecturis , in Domino salutem . Nouerint uniuersi quod Robertus de Tornaco in curia domini mei in mea presentia constitutus recognouit se accepisse ab ecclesia Sancti Nichasii Remensis ad trecensum duas domos in nouo uico iuxta domum Bouonis de Cathalaunis sitas , mediantibus XX solidis remensibus annuatim eidem ecclesie ad festum Iohannis Baptiste et ad Natale Domini reddendis ita quod idem R . ' unum sextarium frumenti et undecim denarios quibus dicte domus tenentur ecclesie Sancti Remigii pro censu tenetur reddere annuatim ecclesie predicte ; hoc etiam adiecto quod idem Robertus tenetur ponere in edificio dictarum domorum usque ad tres annos centum solidos fide interposita et super hoc plegios constituit : Iohannem Obolum , Gerardum de Tribus Puteis , Bouelerum le Lammier et Thomam de Sup pia 3 . Ita etiam quod si forte dicta ecclesia Sancti Nichasii cogebatur a dicta ecclesia Sancti Remigii ad uendendas dictas domos , memoratus R . F retineret dictas domos pro uiginti libris nomine uenditionis et ita liberatus esset erga dictam ecclesiam Sancti Nichasii de XX solidis supradictis . Actum anno Domini M ° CC ° XX ° III ° , mense ianuario .
| DE UNA MINA BLADI FRUMENTI | Eurardus de Mancellis , officialis magistri Yuonis Remensis ecclesie archidiaconi omnibus presentes litteras inspecturis in Domino salutem . Nouerint uniuersi quod cum ecclesia Sancti Nichasii Remensis peteret a Hermendo patre Boni Ualleti de Sparnaco unam minam frumenti quam Poncia eidem ecclesie legauerat in elemosinam annuatim percipiendam in perpetuum , sicut idem Hermandus recognouit cuius etiam bladi perceptionem idem Hermandus impediebat tandem idem H . G in curia domini mei constitutus dictam minam bladi ecclesie penitus quittauit supradicte . Actum anno Domini M ° CC ° XXX ° , mense maio .
| DE DECIMIS IARDINORUM ET ORTORUM DE POLECORT | Radulfus de Sancto Quintino , officialis domni Henrici archidiaconi Remensis , omnibus presentes litteras inspecturis in Domino salutem . Nouerit uniuersitas uestra quod cum inter ecclesiam Sancti Nichasii Remensis ex una parte et communitatem de Policurte ex altera super premissis H decimis iardinorum et ortorum et iterum inter eandem communitatem de Policurte ex una parte et ipsam eandem ecclesiam Sancti Nichasii et communitatem de Maisnilio ex altera super custodia segetum de Policurte et de Maisniliis questio uerteretur , tandem procuratores dictarum partium in curia domini mei in mea presentia constituti speciale super hoc mandatum habentes , recognouerunt super predictis compositum fuisse sub hac forma : quod prefata communitas de Policurte decimas iardinorum et ortorum de cetero reddet plenius et persoluet ; super custodia uero segetum dictarum uillarum ita composuerunt : quod dicte due communitates de Policurte et de Maisnilio commune eligent custodiam et eam baliuo uel monacho Sancti Nichasii apud Sanctum Leodegarium presentabunt ad faciendam sibi fidelitatem quod uadia ab ipso custode in territorio Sancti Nichasii capta dampnum patienti uel baliuo supradicto adportabit . Adiecerunt etiam iidem procuratores quod decime supradicte eo modo persoluentur quo apud bodillum persoluuntur . Actum anno Domini M ° CC ° XXUI ° , mense septembri .
| DE PARTIBUS MASURE IUXTA SANCTUM SYXTUM | Magister Bonus , officialis domni H .1 Remensis archidiaconi , omnibus presens scriptum inspecturis in Domino salutem . Nouerit uniuersitas uestra quod Petrus Chauchons et Poncia uxor eius in presentia nostra constituti de assensu filiorum suorum Bertranni presbyteri de Saceio , Albrici et Robini , dederunt in elemosinam ecclesie Sancti Nichasii pro anniuersariis Remigii Chauchon , Paris et Furkaut faciendis partes masureI que eos iure hereditario contingebant que masura iuxta Sanctum Syxtum sita est ; quod si quis predictam ecclesiam super donationem ista molestate attemptauerit prenominati Petrus Cauchons et Poncia uxor eius et presbyter de Saceio Bertrannus , prestita fidei cautione ad hoc se firmiter obligauerunt quod legitimam garandiam portabunt aduersus omnes qui iuri stare uoluerint . In cuius rei testimonium sigillum domini mei appensione dignum duxi . Actum anno gratie M ° CC ° XU ° .
| DE MINUTA DECIMA DE SANCTO MARTINO LE HUREUS | de Berceio officialis domni H . L de Sarquex Remensis ecclesie archidiaconi , omnibus presentes litteras inspecturis salutem in Domino . Nouerint uniuersi tam presentes quam futuri quod Eurardus , nobilis et Aelidis uxor eius recognouerunt se uendidisse ecclesie Beati Nichasii Remensis quicquid habebant in minuta decima de Sancto Martino Le Hureus , fidei interponentes cautionem quod de cetero illam decimam nullatenus , per se uel per alios reclamabunt et quod dicte ecclesie super hoc legitimam portabunt garandiam aduersus omnes iuri parere uolentes . Hanc autem uenditionem laudauerunt Warnetus et Iehotus filii predicte Aelidis et Beatrix soror eorum , fidem interponentes quod de cetero decimam illam non reclamabunt ; domina uero Helisendis relicta domini Thome de Uerines militis , de cuius feodo erat dicta decima , feodum suum memorate ecclesie quantum ad illam decimam , fide interposita et Iohannes filius eius primogenitus fide etiam interposita quittauerunt ; super hiis autem firmiter obseruandis constituti sunt fideiussores uidelicet Radulfus Chemitus et Warnerus et Iehotus supradicti et Iohannes de Maileio . In cuius rei testimonium litteras sigillo curie domini mei communitas emisi . Actum anno Domini millesimo CC ° XIX ° , mense aprili .
| DE UINEA IN TERRITORIO DE NOIANTO | Uniuersis presentes litteras uisuris , magister Lucas de Giffo officialis domni Gometii archidiaconi Remensis , in Domino salutem . Nouerint uniuersi quod Theobaldus , dictus Malamandes et Ruessa eius uxor de Noianto , coram fideli clerico curie domini mei ad hoc specialiter constituti uendiderunt et recognouerunt se uendidisse ecclesie Beati Nichasii Remensis quandam uineam quam habent , ut dicunt , in territorio de Noianto inter uineam dicte ecclesie ex una parte et uineam familie Ribaudi de Barra ex altera ; et hoc precio sexaginta et X solidorum parisiensium de quibus iidem uenditores recognouerunt creantum suum recepisse et habuisse in pecunia numerata et soluta ; renunciantes , exceptioni non numerate et non solute pecunie et omni iuris auxilio tam canonici quam ciuilis ; promittentes predicti uenditores , fide interposita corporali quod contra presentem uenditionem , per se uel per alium non uenient in futurum ; sed aduersus omnes iuri parere uolentes legittimam portabunt garandiam ecclesie memorate , super dicta uenditione et ad maiorem securitatem predicti uenditores dederunt ecclesie predicte in contrauadium quamdam terram cum iardino quam habent , ut dicunt , in territorio de Besannis , iuxta locum qui dicitur Lemes Alant . In cuius rei testimonium , presentes presentes M litteras sigillo curie domini mei feci communiri . Datum anno Domini M ° CC ° XL ° UIII ° , mense octobri .
| DE ALTARI DE DONNO MARTIN | Sanctum est ac Deo placitum pietatis opus intenta meditatione procurare ut que sunt famulantium Deo in sancte religionis proposito necessariis usibus attributa sine ulla inquietudine perhempniter ab eis possideantur . Quod et nos ad eorum quietem prouidentes sancte fidelium recordationi tam presentium quam futurorum tradendum decreuimus altare de Donno Martino 9 , olim a sancte recordationis Philippo episcopo ecclesie Sancti Nichasii sicut 11 ° bonorum testimonio cognouimus traditum ; quam eius concessionem et nos ratam fieri cupientes , prefate ecclesie Sancti Nichasii , idem altare concedimus et saluo in omnibus iure episcopali eidem ecclesie perpetuo possidendam firmamus , interdicentes per omnia auctoritate pontificali ne cuiuslibet honoris seu dignitatis ecclesiastica secularis ne persona quacumque temeritate ab ecclesia Sancti Nichasii idem altare deinceps alienare presumat . Si quis autem , maligno instructu , contra hanc nostre prohibitionis paginam facere temptauerit , Spiritus Sancti iudicio et uirtute a presenti fidelium communione semotus donec commissum iusta satisfactione correxerit in eternum excommunicationi subiaceat . Actum Cathalaunis , in presentia domni Guillelmi 10 episcopi ; anno incarnati Uerbi millesimo C ° XU ° , indictione UIIIa ; regnante in Gallia Francorum rege Lludouico | . S . Odonis , S . alterius Odonis , S . Elberti archidiaconorum ; S . Odonis archidiaconi et decani ; S . Rogeri thesaurarii ; S . Garneri cantoris ; Rainaldus cancellarius scripsit et subscripsit .
| DE XI MODIIS UINI DUOBUS SEXTARIIS MINUS APUD IUMIGNI | Magister Clemens de Sancto Germano , canonicus et officialis Laudunensis , uniuersis presentes litteras inspecturis , in Domino salutem . Nouerint uniuersi quod domnus Eurardus de Uenderesse presbyter , in nostra presentia constitutus contulit et concessit in puram et perpetuam elemosinam pro remedio anime sue ecclesie sue N Sancti Nichasii Remensis undecim modios uini duobus sextariis et dimidio minus uentas portantes , post decessum proprius presbyteri , a dicta ecclesia libere possidendos quos percipiebat apud Iumigni , ut dicebat , et acquisierat a Gerardo de Cerni , retinens sibi usum fructum in eisdem tantum ; ita tamen quod si dicta ecclesia eidem presbytero soluere uoluerit sexaginta solidos parisienses singulis annis in perpetuum quamdiu idem presbyter uixerit , singulis annis in perpetuum uinum predictum percipiet et habebit ecclesia memorata , nec eidem presbytero aliquid licebit de cetero condere testamentum super hoc , nec alicui alii assignare modo aliquo quominus dicta ecclesia gaudere ualeat in perpetuum de uino superius annotato . In cuius rei testimonium , presentes litteras saluo iure domini Laudunensis et alieno sigillo curie Laudunensis fecimus roborari . Actum anno Domini M ° CC ° XLIII ° , mense octobri .
| De décima de Sancti Germani Monte . | Albricus Dei gratia Remensis archiepiscopus omnibus presentes litteras inspecturis , in Domino salutem . Nouerit uniuersitas uestra quod Alanus , filius Urrici , prepositi de Turno quicquid tenebat in decima de Sancti Germani Monte tam maiori quam minuta in manu nostra resignauit et nos , ad petitionem ipsius , eandem decimam ecclesie Beati Nichasii Remensis contulimus cum omni iure et inuestiuimus de eadem . Hanc autem resignationem et collationem laudauerunt . . frater eius , M . soror ipsius , Radulfus maritus eiusdem M . et filii seu liberi eorum et Albricus , miles , auunculus ipsorum et Urricus predictus et quicquid iuris in eadem decima habebant eidem ecclesie contulerunt , fide interposita promittentes quod nec per se nec per alios reclamabunt de cetero sed super eadem decima aduersus omnes qui iuri stare uoluerint legitimam garandiam portabunt . In cuius rei testimonium presentes litteras sigilli nostri munimine fecimus roborari . Datum per manum Hugonis , cancellarii nostri . Anno gratie M ° CC ° quindecimo P , mense augusto .
| DE DECIMA DE ONRENUILLA | .5 A . Q 6 Dei gratia Laudunensis ecclesie minister humilis , omnibus presentes litteras inspecturis , notum facimus quod Egidus et Gerardus de Malo Nido , fratres partem illam quam habebant in decima de Onreinuilla , in manu nostra resignauerunt laudante et assentiente Bertranno , milite de Sancto Stephano de quo tenebant eam in feodo et super hoc dederunt fidem de non reclamando et de garandia portanda aduersus omnes qui iuri et iusticie parere uellent ; hoc laudauit Guido frater eorum et Martha et Yda uxores predictorum fratrum . Nos uero concessimus eam habendam domno Roberto , presbytero de Bussuel et eum de ea , nomine ecclesie , inuestiuimus cum ab ipso etiam predicti fratres precium uiginti quinque librarum recepissent ; postmodo dictus Robertus presbyter dictam decimam in manu nostra libere resignauit et nos illam , ad preces ipsius Roberti , ecclesie Sancti Nichasii Remensis ad opus infirmarie in perpetuum concessimus habendam . In cuius rei testimonium presentes litteras patentes emisimus sigilli nostri munimine roboratas . Actum anno Domini M ° CC ° XXU ° , mense octobri .
| DE QUADAM UINEA IN TERRITORIO DE CORMOUSTERUEL | H . R de Motheia , officialis domni Hugonis de Sarquex Remensis archidiaconi , omnibus presentes litteras inspecturis in Domino salutem . Nouerint uniuersi quod Guillermus de Cormoustruel et Ysabella uxor eius , in mea presentia constituti recognouerunt se uendidisse domine Marie de Uerzelaio , relicte Petri de Uerzelaio ciuis quondam Remensis quandam uineam quam habebant sicut dicebant , in territorio de Courmosteruel in monte qui dicitur Campus Perrosus , inter uineam Robini generi Uillani et uineam Piardi sitam et hoc precio uidelicet nouem librarum parisiensium de quibus ipsi recognouerunt sibi esse plenius satisfactum , fide interposita firmiter promittentes quod in dicta uinea , per se uel per alios ratione dotis uel aliqua alia ratione nichil de cetero reclamabunt sed aduersus omnes iuri parere uolentes legitimam exinde portabunt garandiam Marie memorate et de legitima garandia ferenda dicte uinee sunt plegii constituti : Rogerus filiaster Werrici , Leudetus frater eius , Thomas prepositus et Radulfus de Atrio . In cuius rei testimonium , presentes litteras sigillo curie mei feci communiri . Actum anno Domini M ° CC ° XXX ° , mense ianuario .
| DE XX SOLIDIS QUOS DEBET DOMINUS GUIDO DE ECREIO | Gerardus de Moncellis , officialis magistri Yuonis Remensis ecclesie archidiaconi , omnibus presentes litteras inspecturis in Domino salutem . Nouerint uniuersi quod dominus Guido de Ecreio , miles , in mea presentia constitutus promisit se redditurum annuatim ecclesie Sancti Nichasii Remensis ad festum sancti Remigii in capite octobris , uiginti solidos remenses quos domina Hauuidis uxor domini Iohannis de Corlauerzeio , militis , eidem ecclesie in elemosinam con tulerant S et pro remedio anime sue et antecessorum suorum ad assisiam de Ualle Monstruosa 8 percipiendos , assignauerat ad usus infirmariorum ecclesie predicte sicut in litteris domini Hugonis comitis Regitestensis uidi plenius contineri . Ita tamen quod in instanti festo sancti Remigii XLa solidos tam pro preterito quam pro presenti anno residuis annis XX solidos in termino supradicto . Actum anno Domini CcoXXUIIIo T , mense decembri .
| DE HUNDILLICURTE ET DE MAINILLO | Magister Garinus de Beeloy , officialis domni Hugonis de Sarquex Remensis archidiaconi , omnibus in perpetuum . Nouerint uniuersi quod maior et scabini de Hundillicurte et de Mainillo ceterique homines dictarum uillarum super hoc specialiter euocati coram clerico fideli curie domini mei ad hoc specialiter misso se et sua obligauerunt ad reddendum ecclesie Sancti Nichasii Remensis singulis annis de quolibet igne dictarum uillarum unum quarterum siliginis ad mensuram loci rasum , a festo beati Remigii in uinde miis in antea post messem persoluendum . Ita quod si aliquis dictarum uillarum ad submonitionem dicte ecclesie ad diem assignatam post dictum festum non posset reddere , non propter hoc ad emendam teneretur sed nichilominus teneretur satisfactione eidem ecclesie in uadio uel pecunia et dictum bladum se obligauerunt reddituros postquam a solutione dicti bladi aduersus seruientes de Eccreio erunt liberati et de hiis reddendis se et heredes suos in perpetuum obligauerunt . In cuius rei testimonium , presentes litteras sigillo curie domini mei feci roborari . Datum anno Domini M ° CC ° XXX ° IIII ° , mense augusto dominica post festum beati Bartholomei apostoli .
| DE FURNO APUD MAISMILLUMA | Magister H . B de Louanis , officialis domni Hugonis de Sarquex Remensis archidiaconi , omnibus presentes litteras uisuris in Domino salutem . Nouerint uniuersi quod ecclesia Sancti Nichasii Remensis in mea presentia constituta recognouit se dedisse et concessisse ad trecensium , Perroto filio Rohardi quoad uixerit unum furnum situm apud Maisnillum ante Polecort et quamdam petiam terre sitam in territorio de Maisnilio iuxta terram Thome Uielete , uidelicet pro XU solidis et uno denario remensibus annuatim conuentui in festo beati Remigii in capite octobri persoluendis de quibus furno et terra dicta ecclesia promisit se portare garandiam aduersus omnes iuri parere uolentes memorato P . * | In cuius rei testimonium , presentes litteras sigillo curie domini mei feci communiri . Anno Domini M ° CC ° XXX ° UIII ° , mense iulio .
| DE SEXTARIIS SILIGINIS SUPER MOLENDINUM UEL FURNUM APUD SELES | Uiro uenerabili et distincto magistro Garino , officiali domni Hugonis de Sarquex Remensis archidiaconi , Symon Dei permissione Sancti Nichasii Remensis ministerialis humilis , salutem in Domino . Cum domina Rosa , relicta domini Gerelmi de Bouclenai , legauerit ecclesie nostre U sextarios siliginis annuatim percipiendos super molendinum quod habebat apud Seles uel super quendam furnum quem habebat in eadem uillam si dictum molendinum ad solutionem dicti bladi non sufficeret , cum dictus Gerelmus quondam maritus eius eosdem U sextarios dicte ecclesie nostre in elemosinam contulisset , sicut recognouit dicta Rosa prout in litteris antecessoris uestri magistri B . ° officialis domni H . E Burgundie Remensis archidiaconi uidebitis contineri . Nos uolentes beneficia pitantiarum fratrum nostrorum augmentare uos rogamus quatenus dictam elemosinam ad instanciam nostram conuentui nostro , sicut et ecclesie nostre concessa uidebantur per litteras uestras liberaliter et benigne concedatis . Datum anno Domini millesimo CC ° XXX ° U , mense augusto .
| ITEM DE SEXTARIIS PREDICTIS AD PITENTIAS CONUENTUS | Magister Garinus de Beeloy , officialis domni H . F de Sarquex Remensis archidiaconi , omnibus presentes litteras inspecturis in Domino salutem . Nouerint uniuersi quod dominus Symon , abbas Sancti Nichasii Remensis concessit conuentui eiusdem ecclesie propter pitantias conuentus et in augmentationem earundem pitantiarum , U sextarios siliginis prout in litteris eiusdem abbatis uidi contineri quos dominus Gerelmus quondam maritus domine Rose de Bouclenay ecclesie Sancti Nichasii legauerat , annuatim percipiendos super quoddam molendinum quod dicti Gerelmus et Rosa habebant apud Seles uel super furnum quem habebant sicut dicebatur , in eadem uilla si molendinum ad solutionem non sufficiebat ; ita quod si molendinum uel furnus destruerentur dicta ecclesia ad restructionem eorumdem nullo modo tenerenturG secundam quod in litteris domni H . H Burgondiensis quondam Remensis archidiaconi uidi plenius contineri . Presentes uero litteras ad petitionem dicti abbatis per litteras suas sigillo curie domini mei feci communiri . Actum anno Domini M ° CC ° XXX ° U ° , mense augusto .